Krosing-over

[thumb|desno|300px|**Krosing-over se odvija između [hromatida  dva homologna hromosoma**. Majčinske hromatide su crvene, a očinskie plave. Linije ukazuju na hijazme i razmjenske  (*cross*) destinacije]]

**Krosing-over**, u raspoloživoj literaturi pominjan i kao  krosingover (eng. *crossing over* = prelaz preko puta) osnovni je koncept genetike i biologije ćelije, često označavan kao rekombinacija. Međutim, rekombinacija je ustvari posljedica formiranje hijazmi i krosing-overa, odnosno razmjene hromatidnih segmenata.

Krosingover je pojava razmjne genetičkog materijala između nesestrinskih hromatida homologih hromosoma. U pahitenu profaze mejoze I obrazuju se  hijazme, kao poveznice nesestrinskih hromatida, a zatim,  početkom anafaze I, dolazi do prekida na tim mestima, pri čemu svaki upareni homolog sa sobom odnosi  po jedan  ili više segmenata jedne hromatide svoga homologa. Tako dolazi do recipročne međusobne razmjene odgovarajućih dijelova homolognih heomosoma, tj. – krosing-overa.

To je, dakle, razmjena vezanih gena jednog homolognog hromosoma sa analognim segmentima jedne hromatide parnjaka, pri čemu svaki od njih u dalji tok  mejoze nosi rekombinirani dio jedne hromatide. Druga (nerekombinirana) hromatida oba homologa  pritom ne mijenje izvornu strukturu. >

## Vezani geni 
Svi geni na jednom hromosomu označavaju se kao se vezani geni, a u  potomstvo se prenose zajedno.  Međutim postoji i kategorija gena koji su locirani na istom hromosomu, a koji se u praksi ne tretiraju kao vezani. To su oni geni među čijim lokusima  se javlja najmanje 50% rekombinacija

Inače, bez krosing-overa, svi vezani geni bi se redovno  nasljeđivali  u istim kombinacijama. Svaki organizam ima toliko  grupa vezanih gena koliki je njegov haploidni broj  hromosoma. Istovremeno  ispoljavanje dva ili više gena sa istog hromozoma označava se kao  vezano nasljeđivanje  ili korelativno nasljeđivanje.

## Krosing-over i mapiranje gena 
U normalnoj mejozi,  na njenom koncu, svaka hromatida odlazi u poseban gamet. Gameti sa  hromatidama koje su razmenjivale dijelove nazivaju se **krosing-over gameti**.  Druga, nerekombinirajuća (bez hijazmi)  hromatitda ostaje u izvornoj roditeljskoj kopiji.  Jedinke koje nastaju spajanjem takvih  gameta nazivaju se **rekombinanti**.

Vjerovatnoća pojave  krosing-overa između dva gena istog hromosoma ovisi o međusobnom rastojanju: što je ono veće, raste i šanse za pojavu krosing-overa i obratno. U genomu čovjeka postoje  bliskosusjedni geni između kojih je rastojanje toliko malo da je ekstremno mala vjerovatnoćas događanje  krosing-overa .  Skupovi gena koji se kao integrirana  cjelina prenose na potomstvo  označavaju se haplotipovi.

Činjenica da učestalost krosing-overa zavisi od rastojanja između genskih lokusa,   koristi se pri mapiranju gena na datom hromosomu, tj.  za otkrivanje mjesta određenog gena  na hromozomu i njegovih prostornih relacija sa genima drugih lokusa.  Rastojanje između dva gena procenjuje se na osnovu broja rekombiniranih gameta na njih 100 gameta (%). Pri tome 1% krosing-overa predstavlja jedinicu rastojanja ili  centimorgan (cM), što znači da je 1cM= 1%krosing-overa. Jedan  morgan – M = 100 cM

Krosing over se događa tokom profaze prve mejotske diobe.

## Reference
## Također pogledajte
*Mejoza
*Rekombinacija

Kategorija:Citogenetika
Kategorija:Klasična genetika
Kategorija:Hromosomi
Kategorija:Modifikacija genetičkih informacija